ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011720

ขอให้ตรวจสอบและแก้ไขปัญหาการต่อเติมหลังคาเมทัลชีทไม่ถูกต้องตามกฎหมาย บริเวณบ้านเลขที่ 321 ซอยลาดพร้าว 130 แขวงคลองจั่น เขตบางกะปิ กรุงเทพมหานคร จุดสังเกตห่างจากท่าเรือวัดกลางประมาณ 500-600 เมตร และหากเดินทางจากซอยลาดพร้าว 130 ตรงเข้าไปประมาณกว่า 1 กิโลเมตร จะพบกับบ้านหลังดังกล่าวทางด้านซ้ายมือ ลักษณะเป็นบ้านปูน ชั้นเดียว โดยมีเจ้าของบ้านเป็นสามี-ภรรยา โดยสามีเพศชาย(ไม่ทราบชื่อ แต่ทราบนามสกุล) อายุประมาณ 60 ปี ส่วนสูงประมาณ 170 เซนติเมตร รูปร่างผอม ผิวสีแทน ส่วนภรรยาเพศหญิง (ทราบชื่อเล่น และทราบนามสกุล) อายุประมาณ 60 ปี ส่วนสูงประมาณ 160 เซนติเมตร รูปร่างอ้วน ผิวสีแทน โดยผู้ร้องแจ้งว่า เมื่อประมาณกลางเดือนมิถุนายน 2565 (ไม่ทราบวันและเวลาที่ชัดเจน) บ้านหลังดังกล่าวมีการต่อเติมหลังคาเมทัลชีทบริเวณด้านหน้าบ้านซึ่งเป็นทรงเพิงหมาแหงน ยกระดับหลังคาสูงขึ้นไปประมาณ 1 เมตร เทียบเท่ากับพื้นชั้น 2 ของบ้านผู้ร้อง (ระบุตามผู้ร้องแจ้ง) และระยะยื่นของชายคาห่างจากบ้านของผู้ร้อง เป็นระยะน้อยกว่า 1 ฟุต (ระบุตามผู้ร้องแจ้ง) ซึ่งชิดกับระเบียงห้องนอนของผู้ร้อง และผู้ร้องแจ้งว่า ลักษณะหลังคาลาดเอียงต่ำ เอียงมาทางบ้านผู้ร้อง ซึ่งทำให้ในช่วงเวลากลางวัน หลังคาดังกล่าวมีการสะท้อนแสงและความร้อนไปยังพื้นที่บ้านของผู้ร้อง อาทิ ห้องนอน ระเบียงห้องนอน และห้องครัว ซึ่งผู้ร้องแจ้งว่าแสงสะท้อนดังกล่าว รบกวนการพักผ่อน รบกวนกิจกรรมประจำวัน อาทิ ตากผ้า ไม่สามารถเดินไปยังระเบียงเพื่อตากผ้าได้ ไม่สามารถเดินเข้าห้องครัวได้ เนื่องจากมีแสงสะท้อนเข้ามาตลอดเวลา และผู้ร้องคาดว่าอาจจะทำให้เยื่อบุตาอักเสบได้ (ระบุตามผู้ร้องแจ้ง) และหลังจากเริ่มก่อสร้างได้ประมาณ 10 วัน ผู้ร้องได้ทำการแจ้งเรื่องกับทางภรรยาของเจ้าของบ้านดังกล่าว ถึงแสงสะท้อนที่ได้รับผลกระทบรบกวนผู้ร้อง ทางภรรยาของเจ้าของบ้านดังกล่าวได้แจ้งกับผู้ร้องว่า จะทำการปรับปรุงและแก้ไขหลังคาดังกล่าว แต่หลังจากนั้นกลับไม่มีการดำเนินการแก้ไขให้แต่อย่างใด ต่อมา (ไม่ทราบวันและเวลาที่ชัดเจน) ภรรยาของเจ้าของบ้านดังกล่าวได้ทำการข่มขู่ผู้ร้องว่า ถ้านำเรื่องไปร้องเรียนที่อื่น ทางภรรยาของเจ้าของบ้านดังกล่าวก็จะทำการแจ้งความเช่นกัน และเมื่อวันที่ 10 ตุลาคม 2565 เวลาประมาณ 11.00 น. ผู้ร้องได้เดินทางไปยังสำนักงานเขตบางกะปิ เพื่อพบกับเจ้าหน้าที่โยธาเขต และแจ้งเรื่องดังกล่าวให้แก่เจ้าหน้าที่ แต่ก็ไม่มีการดำเนินการแต่อย่างใด ต่อมาวันที่ 21-22 ตุลาคม 2565 (ไม่ทราบวันที่แน่ชัด) เวลาประมาณ 10.00 น. ผู้ร้องได้ทำการส่งหนังสือร้องเรียน (แบบหนังสือตอบรับทางไปรษณีย์) ไปยังนายอำเภอของสำนักงานเขตบางกะปิ (ระบุตามผู้ร้องแจ้ง) แต่ก็ไม่มีการดำเนินการแต่อย่างใด แต่ผู้ร้องแจ้งว่าวันที่ 24-25 กุมภาพันธ์ 2566 ประมาณ 15.00-16.00 น. มีเจ้าหน้าที่ฝ่ายโยธาของสำนักงานเขตบางกะปิ เข้ามาสอบถามเกี่ยวกับการต่อเติมหลังคากับบ้านหลังดังกล่าวแล้ว แต่ก็ไม่มีการดำเนินการแต่อย่างใด และวันที่ 21 มีนาคม 2566 ประเวลาประมาณ 10.00 น. ผู้ร้องได้ติดต่อไปยังศูนย์เรื่องราวร้องทุกข์ กรุงเทพมหานคร หมายเลขสายด่วน 1555 ทางหน่วยงานแจ้งว่าจะทำการแจ้งเรื่องไปยังสำนักงานเขตบางกะปิให้ผู้ร้อง จากกรณีดังกล่าวทำให้ผู้ร้องได้รับความเดือดร้อนเป็นอย่างมาก และต้องไปรักษาดวงตาเนื่องจากเยื่อบุตาอักเสบ ที่โรงพยาบาล คาดว่าเกิดจากแสงสะท้อนดังกล่าว ส่งผลให้ผู้ร้องได้รับความเดือดร้อน ประสบปัญหามาตั้งแต่ประมาณเดือนมิถุนายน 2565 (ไม่ทราบวันและเวลาที่ชัดเจน) จึงประสงค์ให้หน่วยงานที่เกี่ยวข้องดำเนินการตรวจสอบการต่อเติมหลังคาเมทัลชีทของบ้านหลังดังกล่าว ให้แก่ผู้ร้องต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata